કોંગ્રેસના ઉપાધ્યક્ષ રાહુલ ગાંધીએ તાજેતરમાં કરેલાં દ્વારકાધીશનાં દર્શન બાદ પીએમ નરેન્દ્ર મોદી ૭ ઓકટોબરે સૌરાષ્ટ્ર અને ઉ. ગુજરાત તથા મધ્ય ગુજરાતને આવરી લેતા બે દિવસના ભરચક કાર્યક્રમમાં હાજરી આપશે. ૭મીએ સવારે ૧૦ કલાકે તેઓ દિલ્હીથી સીધા જામનગર જશે. ત્યારબાદ તેઓ દ્વારકામાં દ્વારકાધીશનાં દર્શન કરશે. ત્યારબાદ તેઓ દ્વારકા ખાતે ઓખા-બેટ દ્વારકા વચ્ચે ફોર લેન કેબલ સ્ટેડ સિગ્નેચર બ્રિજનું ખાતમુહૂર્ત કરશે. અત્યારે વર્ષમાં હોડી દ્વારા બેટ દ્વારકા સુધી જતા વીસ લાખથી વધુ શ્રદ્ધાળુઓને બ્રિજ દ્વારા જવા મળશે, જેનો ખર્ચ ૯૬ર કરોડ અને લંબાઇ ૩.૭૩ કિ.મી. હશે.